גוון סטפאני

**גוון רנה סטפאני** (באנגלית: **Gwen Renée Stefani**; נולדה ב-3 באוקטובר 1969) היא זמרת אמריקאית. סולנית להקת נו דאוט (No Doubt), שניגנה בסגנון הסקא פאנק ורוק אלטרנטיבי.

## ביוגרפיה
### נעוריה ותחילת דרכה
סטפאני נולדה בפולרטון, קליפורניה שבארצות הברית, למשפחה קתולית. אביה ממוצא איטלקי ואמה ממוצא אירי. גדלה בעיר אנהיים, קליפורניה. בזמן לימודיה בתיכון, הקימה ביחד עם אחיה אריק וחבריה טום דומונט, אדריאן יאנג, ג'ון ספנס וטוני קנאל (עמו אף ניהלה מערכת יחסים שנמשכה בין השנים 1989 ו-1997) את להקת נו דאוט. מערכת היחסים בין סטפאני וקנאל היוותה גורם משפיע על חיי הלהקה - מערכת היחסים הייתה כה מורכבת עד שהלהקה כמעט התפרקה כמה פעמים במשך השנים.

### 1986–2004: נו דאוט

במשך שנות פעילותה, הוציאה להקת נו דאוט (No Doubt) ארבעה אלבומים. הראשון נשא את שם הלהקה ויצא בשנת 1992. האלבום, שכלל בעיקר אלמנטים מסגנון הסקא-פאנק (בעוד באותה התקופה המוזיקה הפופולרית ביותר הייתה מוזיקת הגראנג': להקות כמו נירוונה, הול וסאונדגארדן) נכשל מסחרית והלהקה הבינה שאלבומה הבא חייב להיות מוצלח על מנת שחברת ההקלטות תחדש את החוזה איתה.

האלבום הבא (*"The Beacon Street Collection"*) שכלל קטעים שהלהקה הקליטה ולא נכנסו לאלבום הראשון היה בעל סגנון פחות עליז ויותר מתאים לרוח התקופה וזכה להצלחה גדולה יותר מהאלבום הראשון.

האלבום השלישי, "Tragic Kingdom" יצא בסוף שנת 1995 והיה מועמד לפרס גראמי בשנת 1997 לאלבום הרוק הטוב ביותר. הסינגל "Don't Speak" (בעברית: "אל תדבר") אותו כתבה סטפאני ושעסק במערכת היחסים בינה ובין קנאל הגיע למקום הראשון במצעד ההשמעות בבריטניה בשנת 1996.

לאחר הצלחתו של האלבום הקודם, הוציאה הלהקה אלבום נוסף "Return of Saturn" בשנת 2000. בשנת 2001 הוציאה הלהקה את האלבום "Rock Steady". האלבום זכה להצלחה ורוב הסינגלים ממנו הפכו ללהיטים. השירים "Hey Baby" ו-"Underneath It All" ששרה סטפאני זכו בפרס גראמי בשנת 2003.

ב-2002 זכה השיר "Let Me Blow Ya Mind" אותו ביצעה הראפרית איב ובו התארחה סטפאני כשיר הראפ של השנה.

### 2004–2006: Love. Angel. Music. Baby.

שמאל|ממוזער|190px|גוון סטפאני בהופעה
החל משנת 2003 החלה סטפאני לעבוד בחברת האופנה "LAMB" בתור מעצבת אופנה והחלה בקריירת סולו. אלבומה האחרון עם "נו דאוט" היה אלבום אוסף: "The Singles "1992-2003 ובתוכו גם השיר החדש "It's My Life" שהיה ללהיט בארצות הברית.

בשנת 2004 הוציאה סטפאני את אלבום הסולו הראשון שלה *[[Love. Angel. Music. Baby.]]* באלבום נכלל גם השיר "Rich Girl" הלקוח מתוך המחזמר "כנר על הגג". שיר נוסף מהאלבום שזכה להצלחה גדולה הוא השיר "Hollaback Girl",שנכתב בתגובה על תיאורה של סטפאני כ"מעודדת" על ידי קורטני לאב באחד מהראיונות שנערכו איתה. הסינגל הפך לסינגל הראשון שמכר מעל 1,000,000 עותקים בארצות הברית דרך הורדות דיגיטליות והוא נכנס למקום הראשון במצעד הבילבורד.

האלבום נחשב להצלחה ומכר 310,000 עותקים בשבוע הראשון. האלבום דורג במקום החמישי בארצות הברית, במקום השלישי בקנדה ובמקום הראשון באוסטרליה. השיר "Cool" נכתב על חברה לשעבר טוני קאנאל. בשנת 2004 השתתפה גם בסרט "הטייס", בו גילמה את דמותה של ג'ין הארלו.

בשנת 2005 זכתה סטפאני בפרס גראמי בקטגוריית שיר הראפ של השנה.

### 2006–2008: The Sweet Escape

בדצמבר 2006 הוציאה סטפאני את אלבום הסולו השני שלה, *[[The Sweet Escape]]*. האלבום הגיע למקום השלישי במצעדים בארצות הברית ולמקום הרביעי בקנדה. מתוך האלבום יצאו שלושה סינגלים ("Wind It Up" "The Sweet Escape" ו-"4 In The Morning") ולשלושתם יצא קליפ. השיר "Wind It Up" הגיע למקום הראשון במצעדים של ניו זילנד. בטקס גראמי היא הייתה מועמדת בחמש קטגוריות: אלבום השנה, ההופעה הטובה, אלבום הפופ הווקלי של השנה, האלבום הנמכר ביותר של השנה ושיר הראפ של השנה.

### 2008–2013: חזרה לנו דאוט

### 2014–הווה: אלבום סולו שלישי

ב-20 באוקטובר 2014 יצא לאור השיר "Baby Don't Lie" כסינגל הראשון של סטפאני מאלבומה השלישי של סטפאני. חודש לאחר מכן, ב-23 בנובמבר, פרסמה סטפאני שיר נוסף מהאלבום בשם "Spark the Fire". האלבום צפוי לצאת לאור בשנת 2015.

## חיים אישיים
במהלך סיבוב ההופעות של להקתה נו דאוט בדצמבר 1995, הכירה סטפאני את המוזיקאי הבריטי ממוצא יהודי גאווין רוזדייל מלהקת "בוש" (ואביה הביולוגי של הדוגמנית דייזי לאו). הזוג נישא ב-14 בספטמבר 2002 בקובנט גרדן שבמרכז לונדון וכשבועיים לאחר מכן הוא נישא בלוס אנג'לס. ב-26 במאי 2006, נולד לזוג בן ראשון בשם קינגסטון, וב-21 באוגוסט 2008, נולד בנם השני, זומה. ב-28 בפברואר 2014 נולד בנם השלישי, אפולו. סטפאני ורוזדייל הודיעו על גירושיהם באוגוסט 2015.

החל משנת 2015, החלה לצאת עם זמר הקאנטרי האמריקאי בלייק שלטון. באוקטובר 2020, הזוג, שהכיר בזמן ששניהם היו שופטים בתוכנית המציאות המוזיקלית "The Voice", התארס וביולי 2021 נישאו השניים.

## דיסקוגרפיה
שמאל|ממוזער|200px|סטפאני מבצעת את שירה "Serious" במהלך הופעה

### אלבומי אולפן
* 2004: **
* 2006: *[[The Sweet Escape]]*
* 2016: *[[This Is What the Truth Feels Like]]*
* 2017: *[[You Make It Feel Like Christmas]]*
* 2024: *[[Bouquet (אלבום של גוון סטפאני)|Bouquet]]*

### מיני אלבומים
* 2005: *(Love. Angel. Music. Baby. (The Remixes*

## הופעות
### סיבוב הופעות
* 2005: *Harajuku Lovers Tour*
* 2007: *The Sweet Escape Tour*
* 2016: *This Is What the Truth Feels Like Tour*

### מופע קבוע
* 2018–2020: *Gwen Stefani – Just a Girl*

## קישורים חיצוניים

* 

* 
* 
* 

## הערות שוליים

קטגוריה:זמרות פופ אמריקאיות
קטגוריה:זוכות פרס גראמי
קטגוריה:זוכי פרס גראמי
קטגוריה:זוכי פרס המוזיקה האמריקאית
קטגוריה:זוכי פרס המוזיקה הבריטית
קטגוריה:זוכי פרס המוזיקה של בילבורד
קטגוריה:זוכי פרס המוזיקה העולמי: פריצת השנה
קטגוריה:זוכי פרס בחירת הנוער
קטגוריה:אמניות אינטרסקופ רקורדס
קטגוריה:נו דאוט
קטגוריה:שופטי The Voice
קטגוריה:שופטות תוכניות מציאות אמריקאיות
קטגוריה:שופטי תוכניות מציאות אמריקאים
קטגוריה:זמרות-יוצרות אמריקאיות
קטגוריה:מפיקות היפ הופ אמריקאיות
קטגוריה:זמרי פופ אמריקאים
קטגוריה:זמרים בעלי מנעד קולי של 3 אוקטבות
קטגוריה:אמני אינטרסקופ רקורדס
קטגוריה:זמרים-יוצרים אמריקאים
קטגוריה:מפיקי היפ הופ אמריקאים
קטגוריה:מדבבות אמריקאיות
קטגוריה:מדבבים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות מצו סופרן
קטגוריה:מלחינות אמריקאיות במאה ה-20
קטגוריה:מלחינים אמריקאים במאה ה-20
קטגוריה:מלחינות אמריקאיות במאה ה-21
קטגוריה:מלחינים אמריקאים במאה ה-21
קטגוריה:זוכות פרס בחירת הקהל לזמרת השנה
קטגוריה:אמריקאיות שנולדו ב-1969
קטגוריה:אמריקאים שנולדו ב-1969